Home mayor, charra amena y con una mirada clara, d’eses miraes qu’a primeres dan enfotu. Ensin pensalo, nun sen natural siguimos andando xuntos. Alcuérdome qu’el primer cambiu d’impresiones foi’l normal, del tiempu, ensin saber per ónde diba tirar la charra:
#000009
Ye perinteresante oyer la so primer remembranza de vida, o de les primeres. Supónse que nel añu 1947 llegó’l so padre, José, llicenciáu del serviciu militar. J. Ramón tenía tres años, seguru qu’en casa yá-y habíen dichu qu’iba llegar so pá, y llegó.
#000020
El neñu, J. Ramón, taba xugando sólu delantre casa y de repente ve venir un home, trae una maleta nuna mano y un sacu nel costazu, decátase que debe ser el so pá. Nun sabe qué facer nin lo piensa, cuerre a tolo que da, escuéndese tres la puerta cuarterón de la entrada de casa. Ehí s’acaba esi primer recuerdu de neñu.
#000021
Acabó’l bachiller d’adolescente y foi pa Xixón pa con unos tíos a deprender comerciu, púnxose en sociedá colos sos tíos nun comerciu d’alimentación. Foi un adelantáu emprendedor y enantes de dir pal serviciu militar ya se quedó cola sociedá. Foi nesi momentu cuando traxo pa Xixón a los sos padres y los sos güelos, al pocu tiempu yá s’incorporó al serviciu militar, na marina, casi dos años en Cartaxena, y mientres tantu, siguieren los sos padres col negociu.
#000030
Cuntar andancies de mozu y de la infancia ente café y café, tando na seronda de la vida, failu vivir aquellos branos casi escaecíos, d’andar a picos pardos, de picar de flor en flor, de fiestuca en fiestina... hasta que conoció a Tina.
#000034
Y cola memoria refrescada torna a la estación de la primavera a cuntar hestories de neñu. Tenía d’andar de pueblu en pueblu, dende’l Truébano a Reznera, el pueblu del so padre José pa dir ver a los güelos, Herminia y Feliciano. Tenía de cruzar una viesca pindia, El Molar, un pinal.
#000035
Aneudetes de neñu, de mozu, de la empresa. A la fin hestories afitaes, raigaños de vida que facen vivir pa siempres na memoria, mecíes con otres que remembren un sentir que mos faen asina. Remembrar aquello que quies mirando p’alantre, con señardá.
#000040